Avui comença el segon període del programa L'Eliana et Beca 2021
01 de octubre de 2021

• Els cinc estudiants becats han estat rebuts a l'Ajuntament per l'alcalde i el regidor de Joventut.

El programa L'Eliana et Beca inicia avui 1 d'octubre la seva segona fase amb la recepció de persones beneficiàries a l'Ajuntament. Es tracta de cinc joves estudiants de l'Eliana d'edats compreses entre 18 i 25 anys matriculats en diversos estudis universitaris o de cicles formatius. El programa que s'inicia avui s'estendrà durant tot el trimestre fins al 30 de desembre, amb un total de 80 hores al mes repartides en horaris de matí o de vesprades.

Igual que els beneficiaris de l'Eliana et Beca d'estiu, cada alumne percebrà 500 euros bruts mensuals i realitzaran les seves pràctiques en el Centre d'Informació Juvenil. Les tasques que desenvoluparàn consisteixen en el disseny i organització de programes i activitats juvenils, com a tallers o un altre tipus d'actuacions municipals relacionades amb els joves.

D'aquesta manera es completa el programa l'Eliana et Beca d'enguany que es va iniciar el mes de juliol passat i del qual es van beneficiar els joves durant els dos mesos d'estiu. L'objectiu és oferir als estudiants de la localitat la possibilitat de completar la seva formació amb unes pràctiques que en el futur també podran afavorir la seva inserció en el món laboral, facilitant-los a més una alternativa per al seu temps d'oci i una ajuda econòmica encaminada a poder fer front a les despeses derivades dels seus estudis.

Per al regidor de Joventut, Jorge Pérez Comeche, aquest tipus de programa resulta molt beneficiós per a les i els joves “no sols pel complement que suposa per a la seva formació i l'ajuda econòmica, sinó també perquè afavoreix les relacions personals, tan importants a aquestes edats, i dinamitza tota l'activitat del Centre d'Informació Juvenil com a punt de trobada”.